ชาวอเมริกันจำนวนมาก กำลังต่อสู้เพื่อเรียกร้องสิทธิ ในการนำผ้าที่ซักแล้วมาตากกลางแจ้ง
ที่อเมริกา หลายๆ รัฐมีกฏข้อบังคับห้ามตากผ้ากลางแจ้ง ด้วยเกรงว่าจะเป็นภาพที่ไม่น่าพิศมัย สำหรับคนที่ผ่านไปผ่านมาเท่าใดนัก
แต่เวลานี้ กำลังมีการต่อสู้เพื่อเรียกร้องสิทธิในการตากผ้าในหลายรัฐ โดยชูประเด็นเรื่องการประหยัดพลังงาน เป็นเหตุผลหลัก ในวันที่แดดดีดี คุณ Carin Froehlich ชาวรัฐเพนซิลเวเนีย และหลานสาวจะช่วยกันนำผ้าที่ซักแล้ว มาขึงตากกลางแจ้ง บนเชือกที่แขวนไว้ระหว่างต้นไม้ทั้งๆ ที่รู้ดีว่าเดี๋ยวเจ้าหน้าที่รัฐ ก็ต้องมาบอกให้หยุดตากผ้านอกบ้าน และแม้ที่รัฐเพนซิลเวเนียนี้จะไม่มีกฎหมายห้ามการตากผ้ากลางแจ้ง แต่เจ้าหน้าที่ของรัฐก็ยังพยายามสั่งไม่ให้เธอตากผ้าในขณะที่เพื่อนบ้านบางคน ก็ขอร้องให้เธออย่านำผ้าออกมาตากนอกบ้านอีกเลยเพราะไม่ต้องการเห็นชุดชั้นในของเธอ ลอยแกว่งไปแกว่งมาแม้นั่นจะเป็นอาณาเขตบ้านของเธอเองก็ตาม สุดท้ายเธอจึงต้องเก็บเฉพาะชุดชั้นในเ ข้ามาตากในบ้าน คุณ Froehlichคือหนึ่งในชาวอเมริกันจำนวนมากขึ้น ที่กำลังต่อสู้เพื่อขอสิทธิ ในการแขวนหรือตากผ้ากลางแจ้งที่เรียกว่า Right to Hang โดยความต้องการของคนกลุ่มนี้ ได้รับการช่วยเหลือจากกลุ่มProject Laundry List ซึ่งสนับสนุนให้ผู้คนนำผ้าออกมาตากแดดเพื่อประหยัดเงินค่าไฟฟ้า และลดปริมาณก๊าซคาร์บอน จากเครื่องอบผ้าพลังงานไฟฟ้า หรือพลังงานแก้สโดยทางกลุ่มเชื่อว่า การใช้ราวตากผ้า จะช่วยลดปริมาณการใช้พลังงานในสหรัฐได้มากและว่าไฟฟ้าที่ใช้ไปกับเครื่องอบผ้านั้น คิดเป็นสัดส่วน 6%ของริมาณการใช้ฟฟ้าทั้งหมดในสหรัฐ ปัจจุบัน รัฐฟลอริดา ยูท่าห์ เมนเวอร์มอนต์ โคโลราโดและฮาวาย ได้ผ่านกฎหมายจำกัดสิทธิของเจ้าหน้าที่ส่วนท้องถิ่น ไม่ให้มีอำนาจสั่งเก็บราวตากผ้าในขณะที่อีก 5 รัฐก็กำลังพิจารณามาตรการลักษณะเดียวกัน อย่างไรก็ตาม ศัตรูสำคัญของกลุ่ม Project Laundry List นี้ ก็คือสมาคมที่พักอาศัยต่างๆ เช่น คณะกรรมการคอนโดมีเนียม หรือทาวน์เฮ้าส์ซึ่งดูแลที่พักอาศัยของคนอเมริกันราว 60 ล้านคน และแม้ราวครึ่งหนึ่ง ของอาคารพักอาศัย และทาวน์เฮาส์เหล่านั้นจะไม่มีกฎห้ามตากผ้าแต่ส่วนใหญ่จะกำหนดไว้ ในข้อบังคับตอนทำสัญญาว่า ใครตากผ้าจะถูกปรับเงินโดยเชื่อกันว่ากฎห้ามตากผ้านี้ เกี่ยวข้องกับเรื่องสุนทรียภาพทางสายตาล้วนๆ คุณ Carin Froehlichกล่าวว่าการตากผ้าบนราว ช่วยประหยัดค่าไฟให้เธอได้ถึง 83 ดอลล่าร์ต่อเดือนและว่าหากสามีของเธอมีสิทธิที่จะมีปืนในบ้านได้ เธอก็มีสิทธิที่จะตากผ้านอกบ้านเช่นกันและเธอยังบอกด้วยว่า Right to Hangนี้คือตัวอย่างที่ดีของเสรีภาพแบบอเมริกัน